નવસારીથી પસાર થતી પૂર્ણા નદી હવે મેલી નહીં થશે યા તો ખુબ જ ઓછી થશે. લગભગ 8થી 9 વર્ષથી અટકેલો નવસારીનો સુએઝ ટ્રીટમેન્ટ પ્લાન્ટ( એસટીપી) નું કામકાજ જિલ્લા કલેકટરે વિરાવળ નજીક જમીન ફાળવતા હવે શરૂ થશે. આ ટ્રીટમેન્ટ પ્લાન્ટ થકી નવસારી, વિજલપોર શહેરનું ગટરનું પાણી શુદ્ધ કરી પૂર્ણામાં ઠલવાતા નદીનું પ્રદુષણ ખૂબ જ ઓછુ થઈ જવાની ધારણા છે. હવે, આ પ્લાન્ટ 8 વર્ષે ગતિ પકડશે. નવસારીથી પસાર થતી પૂર્ણા નદી પણ પ્રદુષિત છે. આમ તો નવસારી પંથકમાં ઔદ્યોગિક પ્રદુષણ પ્રમાણમાં ઓછુ છે પરંતુ અહીંના બે શહેરો નવસારી અને વિજલપોરની ગટરનું ગંદુ પાણી સીધેસીધુ જ નદીમાં જતા પૂર્ણા પણ ‘મેલી’ થઈ ગઈ છે.